
CÂTE-YA CONSIDERAŢIUNÎ MEDICO-LEGALE ASUPRA MALADIILOR 
MINTALE SIMULATE 

ou o observaţie şi două fotografii. 


Doctorul M. MINOVICÎ. 

MEDIC-LEGIST 

Omenii renumiţi în societate aii sciut să-şî impue datorii şi legi pentru 
a-şî înlesni viaţa comună şi pentru a se apăra în contra aglomeraţiunilor 
vecine cari ar tinde la distrugerea lor. Aceste legi, aceste datorii, nu 
sunt însă tot-d’a-una cunoscute şi practicate de întrega masă a poporului 
şi pentru acesta nu trebue să fim surprinşi, constatând tendinţa revenire! 
multora la o stare primitivă, tendinţă care se desvoltă în mijlocul chiar 
al naţiunilor celor mal civilisate producând ast-fel numărul revoltaţilor 
în contra legilor sociale. 

EI nu revin în starea barbară de cât dând curs liber pasiunilor lor, sci- 
ind însă să profite de progresele civilisaţiunel care îi înconjoră pentru a-şl 
perfecţiona instrumentele lor de răi-făcetorî contra atacului sau a apărării. 

Mulţi $ic că dacă eî, ca ultimă apărare pentru viaţa lor ameninţată 
de justiţia-omenescă, merg până a simula nebunia, acesta o fac fiind că 
alienaţia mintală este atât de stranie în manifestaţiile eî şi atât de puţin 
cunoscută chiar de majoritatea medicilor, că ar avea mal multe şanse 
de a fi consideraţi ca neresponsabilî de cât a fi descoperiţi ca simulatori, 

Acel ce sunt însărcinaţi însă de a-î apăra nu invocă aceste ca motive, 
ci eî bazeză apărarea lor pe o idee mal înaltă şi în general mai răs¬ 
pândită : Omul, cjie eî, nu pote să creolă ca semenul său ar pute să în- 
trecă în sălbăticii fiarele cele mal sălbatice şi să se bucure în acelaş timp 
de întregimea facultăţilor sale mintale. 

Oraţiu a exprimat destul de bine acest sentiment în una din satirele 
şale, unde dice: 

Qui species alias veris, sceleris que tumultu, permixtas capiet, commotus 
habibitur, atque stultiţiane erret, nihilum distabit, an-ira. 

«Acela care se lasă să fie tîrît departe de adevăr prin ideile crimei 
nu este în simţirile sale, şi trebue considerat ca om nebun, fie că se 
înşelă, fie că se află într’un moment de supărare.» 

Medicul care este în acelâş timp physiologist şi psyhologist va sci de 
sigur să facă deosebirea necesară între adevăratul criminal, care se bu¬ 
cură de totă întregimea facultăţilor şi acela pe care o impulsiune patolo¬ 
gică l’a condus departe de adevăr prin ideile crimei. 

Acei ce simuleză nebunia sunt acei cari vor să se sustragă de la da- 
toriele ce le impun legile, sau de la pedepsele ce se pot pronunţa 
în contra lor. Felul nebuniei simulată este aprope tot-d’a-una în raport 
cu scopul ce voesce să-l ajungă simulatorul. 

Acel ce va voi să fie dispensat de serviciul militar, va alege imbecilitatea 
idioţia sau o nebunie dulce tristă, fiind-că nu voesce de a fi închis într’o 
casă de nebuni. Hoţul va simula mania de a fura (Kleptomania). 

Inculpatul pentru atentat la pudore se va trece drept un epileptic. 
Criminalul care ar fi atentat la viaţa cuî-va va simula nebunia furiosă 
sau delirul de persecuţie sau nebunia impulsivă. Acestuia din urmă nu-î 
este frică de a fi secuestrat într'un azil de unde pote să fugă, pentru 
el este vorba de a scăpa de munca silnică pe viaţă. Alţii simuleză stu- 
porea sau se vor lorţa să imiteze bolnavii ce au putut să observe mai 
înainte şi în acest caz va îngreuna mult sarcina expertului, care caută 
să descopere simulaţia. 

Examenul unei persone care simuleză vre-o maladie mintală necesită 
maî întâiu cunoscinţe perfecte de tote formele alienaţieî mintale, dar 
mai cere o metodă care să permită de a nu uita nici un factor al pro¬ 
blemei şi de a conchide cu certitudine ca numerosele fapte culese din 
o ast-fel de observaţiune methodică să facă să eclateze în ochii tuturor 
magistraţilor sau juraţilor. 

Un individ bănuit de a simula nebunia trebue să fie examinat nu 
numai în starea sa presentă, ci şi în trecutul seu. Trebue să ni se dea 
compt de urmele hereditare ce pote să aibă, de maladiele trecute, de 
valorea inteligenţei sale anteriorc, de educaţiunca şi de instrucţiunea ce 
a primit. Dacă expertul procede la acest studiu şi la anchetele diverse 
cari trebue să-l complecteze, fără călăuză, riscă mult de a nu pute, dacă 
parvine să-şî formeze o convingere, să o împartăşescă şi acelora cari 
au făcut apel la sciinţă. 

Nu putem face aci un studiu complect asupra maladiilor mintale si¬ 
mulate, nieî da pe larg modul cum trebue condusă o expertiză, acesta 
expertiză cere expertului cunoscinţe solide asupra maladielor mintale şi 
regret că studiul maladiilor mintale în facultăţile nostre de medicină 
nici nu se învaţă. Am arătat cu altă ocasiune acestă lipsă atât de simţită 
şi dezastrosă pentru interesele societăţei întregi. 

Caşuri de maladii mintale simulate trebue să fie numerose prin pro¬ 
vincii însă graţie lipsei complecte a înveţămîntuluî bolelor mintale, aceste 
caşuri nu sunt nicî odată descoperite, dar ce este maî grav, este că din 
causa acestei lacune se trămite în ocne omeni al căror loc ar fi într’un 
asii de alienaţi. Cil ocaziunea unor vizite ce am făcut prin penitenciare 
am constatat că nu este penitenciar în care să nu se găsescă 2—3 alienaţi 
cari sunt supuşi de obşte la tote rigorile muncei silnice. 

In calitate de Director onorific al serviciului anthropometru, am găsit 
mai mulţi alienaţi condamnaţi de câte 15—20 ori pentru diferite delicte 
şi chiar crime, fără ca ei să fi fost vre-o dată obiectul unui esamen 
din partea domnilor medici ai penitenciarelor. 

Am propus domnului Ministru al Justiţiei înfiinţarea unei comisiunî 
medicale permanentă pentru vizitarea penitenciarelor şi introducerea or¬ 
ganizări din Belgia unde orî-ce prevenit mai înainte dea fi dus înaintea 
judecătorului de instrucţie este supus unui esamen medical. Dar odată 
cu aceste organizări ne-ar trebui şi medici cu cunoscinţe necesare. 

Maî înainte de ajdescri observaţia nostră de nebunie simulată ţin a 
da pe scurt punctele principale cerute de un examen medico-legal, cu 
ocasia examinărei unui alienat sau simulator. Aceste puncte sunt: 

1. Hereditatea. 

2. Antecedentele pathologice şi psicliice. 

3. Interesul care Fa împins la crimă sau la simulaţie. 

4. Epoca debutului boleî. , 

5. Starea fisică exterioră. 

6. Turburările organice. 

7. Starea intelectuală şi morală. 

8. Scrisori şi desenurî. 

9. Examenul indirect. 

Expertul va trebui să aibă conduita următore : 

1. Să nu ţie compt de părerile em : se împrejurul lui de acei ce au 
fost în raport cu subiectul şi* cari ar fi interesaţi maî mult sau maî pu¬ 
ţin ca conclusiunile sale să fie în cutare sau cutare fel, ci resultatele ob- 
servaţiunilor sale trebue să fie numai sciinţifice. 

El nu va trebui să recurgă de cât la experienţa sa asupra maladiilor 
mintale şi la observaţiunea metodică după cum am arătat mai sus. 

2. Să nu se credâ autorisat' de a întrebuinţa ore-care metode ce din 
nenorocire se găsesc trecute în câte-va tratate de medicina legală chiar 
recente pentru a descoperi simulaţia şi pe cari metode atât umanitatea 
cât şi respectul libertăţeî aperăreî le condamnă. Ast-fel sunt cauterisările 
transcurente, electrisările, eterisarea, beţia provocată şi manoperile hyp- 
notismuluî. In fine, va evita de a întinde curse ca acele ce indica Max 
Simon şi acesta pentru respectul către sine însuşi şi pentru frica de a 

trage conclusiuni sigure în aparenţă, şi care printr’o coincidenţă neno¬ 
rocită ar fi putut să se întâmple atunci chiar când nu ar fi simulaţie. 

Expertul căruia îî incumbă marea responsabilitate de a afirma dacă 
un inculpat este atins de alienaţie sau dacă simuleză, nu pote fi asimi- 
milat expertului ordinar chemat să spună dacă faptul comis a fost sub 
influenţa alienaţiei sau nu. El trebue să declare nu numai dacă starea 
mintală actuală este reală sau simulată, dar cu totă sirftu'aţia probată 
trebue să cerceteze faptele anteriore, să c.aute ce turburări au existat 
în viaţa prevenitului, să se informeze de tote împrejurările privitore la 
faptul ce i se impută pentru a deduce starea mintală anterioră, care nu. 
este cu tote acestea normală prin faptul că acusatul ar fi simulat în 
temniţă un fel de nebunie ore-care. 

Epilepticii au tendinţă în ore-cari împrejurări de a simula accese de e- 
pilepsii. Deseohilibratul, nebunul moral pote forte bine simula nebunia, 
şi cu tote acestea se întâmplă ca cu totă descoperirea înşelăciuneî lor 
nu trebue să fie declaraţi cu totul responsabili de faptele pentru care 
ei caută să scape. 

Dacă expertul, o repet, nu trebue în ori-care altă înprejurare să ba- 
seze conclusiunile sale ele cât pe constatările sale personale indepen¬ 
dente de opinia sa particulară, resultând din totalitatea procesului (depo- 
siţiî de martori, dosar judiciar, etc.), din causa împrejurărilor ce pot face 
ca simulatorul unei fel de nebunii pote să fie atins de nebunie morală 
sau să fi arătat ore-cari turburări mintale anteriore mai mult sau mai 
puţin transitoriî, el va trebui să reunescă tote datele ce va putea aduna 
pentru a deduce nu numai starea mintală actuală, dar chiar acea ce exi¬ 
sta în momentul actului criminal, şi dacă cu tote acestea în acestă grea 
şi delicată însărcinare nu parvine a-şi forma o convingere sau a o demon¬ 
stra într’un mod sciinţific, nu va trebui să esiteze un singur moment 
şi să recurgă la concursul unui alt confrate care adesea îi va aduce prin 
autoritatea şi notorietatea sa sciinţifică un sprijin moral, care va linişti 
consciinţa sa turburată prin marea responsabilitate ce-1 apasă. 



LINA ŞTEFAN 



înainte de simulaţie 


In timpul simulaţiei. 

Raport Medico-legal. 

Sub-semnatul, dr. în medicină, medic legist pe lângă Tribunalul Ilfov, 
numit ca expert din Oficiu prin jurnalul Curţeî de Apel din Bucurescî 
cu No. 9.483 din 17 Decembre 1893, de a examina pe prevenita Lina 
Ştefan, care se află deţinută în penitenciarul Văcăreşti şi a constata sta¬ 
rea eî mintală: după ce am visitat în maî multe rîndurî pe prevenită 
în penitenciar, am cerut transferarea ei în institutul d-luî dr Şuţu, unde 
pentru a o putea cunosce şi urmări în tote acţiunile eî, am supus’o 
unei observaţiunî continue şi prelungite atât prin personalul institutului 
cât şi prin mine însu’mî, prin desele visite ce-i am făcut; şi după ce am 
luat cunoscinţă de dosarul acestei afaceri, în care se citesc şi antece¬ 
dentele inculpatei, am constatat ce urmeză: 

I. 

Istoricul 

Femeia Lina Ştefan în aceşti din urmă 4 ani a fost de maî multe ori 
condamnată pentru furturi şi escrocherii. Actualmente ea este condam¬ 
nată de Trib. Buzeu şi se găsesce în apel la curtea din Bucurescî pentru 
o escrocherie ale cărei detalii se pot vedea din următorea deposiţie fă¬ 
cută chiar de inculpată în diua de 20 Aug. 1893 înaintea domnului Jude 
Instructor al Trib. Buzeu: 

«Sunt venită în Bucurescî din tinereţe şi am fost slugă la C. Rîmni- 
ceanu din Batiştea, la Niculcea care ţinea han la capul podului Mogo- 
şoaieî şi la Costică Roşu din podul Mogoşoaiei. Cu câţi-va ani înainte 
de resbelul 1877 m’am măritat cu un simigiu din Piaţa Mică, numit Ni- 
colae Vasile. Acesta a murit tot înaintea resbeluluî şi de atunci am mun¬ 
cit, am spelat cu cjiua la deosebite case şi spălătorese. Am stat vre-o 
patru ani în casele d-luî Samurcaş din Strada Iiconeî. D. Samurcaş însă 
locuia în strada Ferăstrăului, şi apoi la una Anica spelătoresa din Po¬ 
dul de pămînt, la acesta din urmă am stat vre-o 10 ani. 

Acum vre o 4—5 luni m’am dus la Giurgiu, fiind-că am auijit că acolo 
sunt chiriile maî eftine, şi am stat la Gheorghe Manea din strada puţu 
cu apă rece. Pe la începutul lunei trecute (Iulie) am plănuit să înşel 
pe cine va cu o sumă maî însemnată şi în acest scop am plecat din 
Giurgiu de-a dreptul la Ploescî cu scop că dacă voi isbuti să înşel acolo 
pe cine-va să-î iau bani să plec numai de cât dincolo în Transilvania. 
In Ploescî din întâmplare am intrat în cârciuma lui Ion I. Angelesou 
unde am comandat ceva de mâncare. Nu cunoscem mai înainte nici pe 
acest Angelescu nici pe soţia sa Elena. Pe când mâneam i-am spus că 
me numesc Ţinea, că'am fost multă vreme întreţinută de un Grec din 
Buzeu, care murind mi-a lăsat mie totă mobila din casă; dar în urmă 
o altă ţiitore a aceluiaş Grec făcendu-mi proces spre a-mî lua acea mo¬ 
bilă am pus un advocat să mS apere, promiţând să-î plătesc pentru a- 
cesta 700 lei şi dându-î gagiu mobila în litigiu. 

Procesul, spuneam că l’am câştigat, dar nu ’mi pot scote mobila de 
la avocatul care ’mî câştigase procesul până nu-î voi plăti onorariul cu¬ 
venit de 700 lei. 

Intre aceste mobile pretindeam că este o ladă cu dublu fund, că în 
fundul de jos este ascunsă o însemnată sumă de banî şi mă temeam 
că de voi întârzia prea mult cu scoterea acelor mobile, să nu cum-va 
să se afle secretul acestei lătjU şi să perd toţi banii ce conţinea. 

II rugam deci pe cârciumarul Angelescu să-mi înlesnescă el suma 
de 700 leî şi îî promiteam un însemnat beneficiu. Am stat vre-o săp¬ 
tămână la acest cârciumar în Ploescî, în fine s’a decis să-mi înlesnescă 
scoterea mobilelor mele de la avocatul din Buzău şi a dat suma de lei 
700. neees-trî pentru acesta, soţiei sale Elena, pe care a trimis’o cu mine 
la Buzău. Am ajuns aci (Buzău) cu cârciumăresa Elena, sera am dor¬ 
mit la gară într’o sală de aşteptare şi a doua <Ji am intrat în oraş spre 
a merge la avocat. Pe drum cârciumăresa mi a încredinţat banii spre 
a-I da avocatului, gând vom ajunge la el. M’am oprit la o casă necu¬ 
noscută, am pretins că acolo stă avocatul şi am intrat singură să vor¬ 
besc cu el. Aci am cerut un pahar cu apă şi apoi am eşit şi am spus 
cârciumăreseî să se întorcă iute la gară să aducă un camion să încăr¬ 
căm bagajele, căci am plătit avocatului şi sunt liberă să le ridic. Femea, 
simplă, a plecat lăsându-mî un pachet cu o rochie, o talie şi o pălărie 
îndată după ea am plecat şi eu, am luat trenul de Bucurescî şi am ple¬ 
cat direct la Giurgiu Lucrurile din legătură le am uitat în tren,, iar 
banii cei 700 lei nu sciu ce i-am făcut. Nici în Bucurescî nici în Giur¬ 
giu nu am maî sâverşit până acum nici o faptă rea şi nu sciu cum mi-o 
fi venit în gând să săvârşesc acest tapt pentru care sunt dată judecăţei.» 

Din dosarul afacerii se mai constată că acestă femee a maî fost con¬ 
damnată în anul 1891, 6 luni şi o zi închisore tot pentru escrocherie 
liberându-se din penitenciarul Plătărescî în <Jiua de 14 Aprilie 1892, iar 
în (Jiua de 26 Noembre a fost condamnată din nou de Trib. Ilfov la 
un an închisore pentru un fapt identic cu acela pentru caro a fost con¬ 
damnată acum în urmă şi al cărei mandat nu a fost executat din causă 
că prevenita s’a făcut nevedută. < 

Din interogatorul ei se vede că ea a ascuns d-luî judecător condam¬ 
nările ce a suferit înaintea ultimului fapt pentru care a fost condam¬ 
nată în Buzeu. 

Un fapt important ce reiese din dosarul instrucţiuneî este că până în 
gliua de 12 Noembre 1893, gli în care s’a pronunţat sentinţa de con¬ 
damnare la 2 ani închisore, adică până acum trei luni, starea mintală 
a inculpatei nu lăsa nimic de dorit. 

In tot timpul cât a stat ca prevenită în penitenciarul Buzău, nu a 
presentat nici un fenomen cerebral care să indice o stare de alienaţiune 
mintală, pînă în fjiua când văcjendu-se condamnată la 2 ani închisore 
şi vre-o patru mii lei despăgubiri civile şi amendă, plus un an ce era 
condamnată de Trib. Ilfov, şi al cărui mandat nu era încă executat, ast¬ 
fel că în total trebuia să facă vre-o 4 ani închisore, din aceste momente 

cjic, femeia Lina Ştefan a început a se agita, a ţipa, comiţend chiar acte 
agresive în contra celor-l-alte deţinute şi chiar asupra gardienilor se!. 

Voind a face apel contra sentinţe! Trib. de BuzăCi, ea a fost trans¬ 
portată în Bucurescî la penitenciarul Văcăresc! unde a avut aceiaşi ati¬ 
tudine până în diua apelulu! când d. avocat care o apăra a cerut să fie 
examinată, de 6re ce pretindea că este atinsă de alienaţie mintală şi ca 
atare neresponsabilă de faptele ce i se impută. 

Examenul femeel Lina Ştefan în penitenciarul Văcăreşti, şi la Institutul 
Caritatea. 

Femeea Lina Ştefan pare a ave 60 de an! trecuţî, de statură mică 
dar bine constituită. Ea nu prezintă nicî un semn propriu (ji s de de- 
generescenţă fisică afară de acelea ale uneî etăţî înaintate. Craniul este 
normal, faţa regulată, urechile bine conformate, nu are strabism. Organele 
sale interne par a nu lăsa nimic de dorit. Obrazul seu brăzdat de sbârciturî. 

Intrând în camera în care se afla împreună cu alte deţinute am găsit’o 
pusă în cămaşa de forţă, stând într’un colţ cu capul plecat şi posomorită, 
apropiindu-mS de ea se scolă şi fuge ţipând. Punend mâinile să o reţin 
ea ţipă şi cercă a mă scuipa însă nu în obraz ci la oparte, fără să-m! 
adreseze nicî un cuvînt. Atunci, luându-mî visa-vis de ea un aer forte 
sever, am ordonat gardienilor să o sc6ţă din cămaşa de forţă şi să nu 
o maî pue nic! odată, căcî nu e nebună, ci se preface. 

In acelaş timp m’am adresat şi el spunendu-î că să nu cretjă că me 
potc înşela, căcî eu sunt doctor, iar nu judecător, şi restindu-me la ea 
i-am ordomat să se plimbe prin casă, lucru ce a şi făcut. Ea se ţinea 
puţin înclinată înainte, capul aplecat, genuchi! puţin îndoiţi, membrele 
superiore atârnate jumătate îndoite, mâinele apropiate una de alta, tîrând 
puţin piciorul drept şi mergend puţin oblică. Când am intrat în camera 
unde se afla ea nu s’a întors de loc ca să se uite la mine, însă exa¬ 
minând-o cu atenţiune am observat că-şî furişa ochi! spre partea în care 
mă aflam. Figura sa slabă, sbârcită, fără expresiune, nu este congestionată. 
Ochi! sunt scoborâţî în jos. Când îî ridicam faţa în sus ca să vedem 
ochi! ea nu se lăsa a fi examinată şi cu mare dificultate putem con¬ 
stata că ochii î! sunt viî, că privirea e! este în adevăr vie, că pupila se 
contractă normal sub influenţa lumineî. Nu are inegalitate pupilară. 
Limba nu este animată de mişcări fibrilare precum nicî buzele. 

Sensibilitatea generală este normală; daca o înţepăm cu un ac pe 
orî-ce regiune a corpuluî, ea tace o mişcare bruscă. Pe dosul mâini! şi 
pe antebraţ o mică înţepătură da nascere la scurgere de sânge. Mâna 
drăptă care nu o mişcă voluntar, simulând o hemiplegie, o ridică când 
o înţepăm.. 

In ceea ce privesce sensibilitatea specială: vederea este bună, femeea 
ea aceia ce-î da! când este un obiect care îî place. Ea nu esita când 
face vre-o mişcare intenţionată. Audul este conservat. Când nu este ob¬ 
servată ea se întorce către persona care îî vorbesce. Când din contra 
scie că este studiată, ea nu face nicî o mişcare. 

In ceea ce privesce mişcările voluntare: Lina merge numaî cu paşi 
mici, însă când o escităm puţin o putem face să mergă maî repede şi 
unde voim; sera se pune singură în pat. să desbracă şi se îmbracă sin¬ 
gură, la ora mesî se duce la masă, mănâncă cu apetit şi bea. Putem 

să-î întindem braţele .şi piciorele să le dăm orî-ee disposiţiune vrem, ea 
nu opune de cât o mică rezistenţă, însă îndată ce nu mai susţinem mâna 
şi piciorul drept ea le lasă să cadă în poziţia eî favorită. 

Ea nu presintă turburări în circulaţia periferică, mânile au o tem¬ 
peratură normală, nu sunt cianozate, piciorele asemenea. Buzele sunt 
roşii. Gura stă închisă şi nu se scurge din ea salivă. Nutriţia se face 
bine, digestiunile sunt bune. Ea nu a slăbit de când se află deţinută : 
Mănâncă aceea ce-î dă, însă cu mâna stângă. 

Pe când se afla în Văcăresc! a urinat o dată în pat, iar în urma or¬ 
dinelor mele de a q bate când se va mai pune în pat, ordine ce ea le-a 
aucjiit, nu s’a mai pus în pat. Când are trebuinţă cere ola singură pi’in 
mimică. Somnul este forte bun, de când se află în Institutul Şutzu, pe 
când se afla în Văcăresc! însă câte va nopţî nu a lăsat pe companionele 
sale să dormă, strigând prin odă! şi adesea sgâriindu-şî obrazul însă 
superficial. De când se afla la Institut vădendu-se între alienate nu a 
mal făcut scene de acestea, de sigur văijend că nu pote turbura liniştea 
nimănui. 

Pe când era în Văcăresc! şi plimbându-se prin odae a luat de pe 
scîndurî o bucăţică de tencuială din zid şi a băgat’o în gură. Atunci 
prezentându-î un cărbune aprins nu a vrut să-l iea cu mâna. 

Reflexul rotulien la ambele piciore, nu este nici abolit nici exagerat. 
In general ceea ce domina la acesta femee scena adevărată sau simulată 
este mutismul absolut. Trebue însă să notăm un fapt când acestă femee 
este iritată, fie de no! fie de vre-un gardian, ea ne aruncă o uitătură 
oblică vie şi ameninţătore. La un examen corporal ce i-am făcut am 
găsit asupra sa un briceg cu ma! multe limbi, ascuns în ciorap. 


III. 

Din observaţiunile nostre făcute asupra femei Lina Ştefan în timp de 
două luni, reese că turburările fisice şi psicliice ce ea presanta, consi¬ 
derate în totalitatea lor, nu răspund nici unei antităţî patologice cunos- 
scute. Fenomenul cel ma! de î’emarcat ce se observă la ea, stupoarea, 
nu presintă tote caracterele adevărate! stupore care este forte frecuentă 
la alienaţi. Observaţia atentivă a aceste! femeî ne-a făcut să ne îndoim 
de realitatea fenomenelor patologice ce ea presintă. 

La ce antitate morbidă ar putea în adevăr aparţine totalitate simpto- 
melor fisice şi mintale presentate de acestă femee ? La nici una. 

Ceea ce vom căuta să demonstrăm. Să resumăm ma! întâiu aceea 
ce am spus deja asupra istoricului aceste! femeî. Am văcjut o femee în 
plină sănătate fisică şi psichică apucată brusc de un acces de alienaţie 
mintală, cu furie, acte agresive etc. Acestă stare de surexcitare persistă 
cât-va timp cu exacerbaţiunî nocturne. apoî, într’un mod brusc scena se 
schimbă, bolnava cade într’o depresiune profundă, numai vorbesce şi 
pare a fi căzută în stupore. Acestă stupore care a debutat acum două 
Iun! persistă încă şi astăzi. 

Acesta este o formă clinică ce nu se vede rar în practică. Ast-fel 
de accidente vesanice pot: 

1. Constitui un acces vulgar de nebunie acută, 

2. Arăta începutul unei paralisiî generale. 

3. Constitui o periodă de exasperaţie a unui delir cronic. 

4. Manifesta o lesiune encefalică mai mult sau mai puţin localisată. 

5. Sad, în fine, să aparţină Histerieî. 

Analisa documentelor comemorative şi a faptelor actuale probeză că 
caşul presentat de femeea Lina Ştefan nu pote să intre în nici una din 
categoriile de mai sus. 

1 . Accesele de nebunie acută începând prin manie şi continuându-se prin 
melancolie. 

Ast-fel de caşuri sunt f6rte frecuente, însă ele di fără de acela al fe- 
meieî Lina Ştefan. Mai întâiu femeia nostră nu a avut nici un prodrom, 
ea a început într’un mod brusc într’o bună <Ji să fie agitată, a doua cji 
ea a fost mai cu minte şi liniştită, ea nu suferea de nimic. De ordinar 
debutul acestor feluri de accese nu este aşa de brusc. Afară de ace¬ 
stea în timpul periodei de agitaţie Lina ţipa, înjura, se sgârîia pe obraz 
însă nu manifesta idei delirante, nu părea, avea halucinaţii, nu se în¬ 
şela nici odată asupra personelor ce-I vorbiau şi nu a lăsat să se înţelegă 
nici odată că ea ar fi audit înjurături, ameninţări împrejurul ei. Ea era 
numai furiosă fără ce să manifesteze prin nimic mobilul furiilor sale. 

De ordinar lucrurile nu se petrec ast-fel la acest soi de maladii min¬ 
tale. Alienaţii maniaci nu semenă de loc cu omeni furioşi. 

Cele două anomalii ce semnalarăm nu sunt cu tote acestea prea ca¬ 
racteristice şi dacă ele vor exista singure ar fi pote imprudent să con¬ 
chidem, însă cea ce este mai important este faptul că stuporea care 
succede maniei n’aro de loc forma clinică presentată de Lina la început. 

Alienatul eare după ce a fost maniac» devine de o dată stupid, nu 
trece prin acestă fază observată la Lina, fază în eare ea înţelegea tot ce-i 
spuneam când îi ordonam să umble, să ridice un membru saă să stea 
jos, să scotă limba, să se ducă singură la mâncare, să se îmbrace, să 
se desbrace singură, să aibă instinctul de conservare etc., fapte cari pro¬ 
bau nu numai că înţelegea sensul adevărat al cuvintelor ce-i adresam, 
dar şi că îşi dedea semă perfect de intenţiuniunea personelor ce o în¬ 
conjurau. 

Maniacul care cade în stupore ajunge în acestă din urmă stare prin 
un fel de ostenelă, prin o epuizare cerebrală şi nu este capabil de a în¬ 
ţelege intenţiunea cuvintelor ce i se adreseză. Fenomenele observate la 
Lina nu corespund prin urmare tipului clinic ce am descris mai sus. 

2. Paralisia generală debută câte odată într’un mod insidios, scena se 
deschide prin manie înlocuindu-se curînd prin stupore. Lina însă s’a a- 

rătat forte inteligentă până în momentul când a devenit furiosă, adică 
în diua condamnăreî, nici odată nu s’a observat vre-o slăbire a memo¬ 
riei sale după cum se constată şi din depunerile ce af ăcut înaintea d-luî 
Judecător de Instrucţie în <Jiua de 20 August 1893, şi 12 Noembre 1893 
înaintea Tribunalului Buzău. 

Cu tote acestea, or-care ar fi iuţela invaziunei paralisieî generale în 
6re-care caşuri, se întâmplă forte rar ca să nu se observe câte-va tur- 
burări prealabile în funcţiunile creerului. Şi dacă ne raportăm la femeia 
nostră care se pretinde bolnavă de aprope trei luni, vedem că ea nu 
presintă nici după acest timp semnele fisice ale pai’alisieî generale; ine¬ 
galitate pupilară, tremurături fibrilare ale limbei şi ale buzelor, etc. ctc. 

In fine şi mai cu semă paraliticii cari debuteză prin stupore sunt în 
adevărata strupore. Acest simptom, stuporea, nu are la ei nimic de par¬ 
ticular, ori subiectul nostru nu presintă semnele unei adevărate stuporî 
după cum vom demonstra numai de cât. 

3. Un delir vechiu parţial cu halucinaţiuni este însoţit câte-odată la 
un moment ore-care în cursul său, de stupore. Lina nu s’ar găsi pote 
în acest cas? 

De sigur nu, pentru că acesta femee nu a fost delirantă mai înainte 
de a se agita. 

Ea s’a arătat forte inteligentă în tot timpul primelor interogatore, până 
în diua condamnării şi nici odată nu a lăsat să se înţelegă că ar fi fost 
prada vre-uneî idei delirante ore-cari. ' 

4. O altă suposiţie tot atât de puţin probabilă este acea a unei lc- 
siuni cerebrale avend -ca expresiune simptomatică stuporea şi afasia 

Este inutil chiar să ne oprim asupra acestei suposiţiuni. Lina nu pre- 
senta nici o paralisie localisată şi dacă ea într’adevăr ar fi afasică, ati¬ 
tudinea sa ar fi cu totul alta de cât acea ce presenta. Ea ar căuta să 
se facă a fi înţelesă şi la trebuinţă, prin mimică, ar pute răspunde aceea 
ce nu pote articula. 

5° Nu vom vorbi de cât în trecât de stuporea şi afazia de natură 
hysterică. Este adevărat că acesta nu este cazul cu Lina Ştefan, care nici 
odată de când o observăm nu a presentat simptome de hysterie, nici 
turburărî sensitive, nici convulsiunî; afară de aceste hystericii în stupore 
şi în afazie sunt cu totul alt-fel de cât Lina. 

IV 

Credem dar că vom putea stabili că turburările morbide în totalitatea 
lor presentate do Lina nu se pot alipi la nici un tip clinic cunoscut. 

Cea ce este cel puţin tot atât de important din punctul de vedere al 
problemei ce căutăm a deslega este că starea actuală a Linei, stuporea 

sa nu se asemănă în multe puncte cu stuporea reală a alienaţilor. 

Stuporea sau stupiditatea este cel mai mare grad al depresiuneî. Se 
scie astăcli că sunt doue feluri de stupiditate, în una facultăţile mentale 
sunt mai mult sau maî puţin obnubilate, bolnavul nu cugeta pentru 
a elice ast-fel, în cea altă, din contra bolnavul este prada unor haluci- 
naţiunî penibile care ’l terifîază, însă în amîndouă caşurile atitudinea 
alienatului este aceiaşi şi cu totul caracteristică. 

La un examen repede Lina presenta acestă atitudine a stupizilor, însă 
când studiem subiectul cu băgare de semă observăm că nu este de cât 
o asemănare superficială între starea sa şi starea de stupiditate adevărată. 

Stupizii sunt absolut indiferenţi la ce se petrece în prejurul lor. Lina 
se uită pe furiş când nu este observată. 

StupiZii sunt pasivi, ei nu au nici o spontaneitate, Lina se duce şi se 

aşeZâ ca să mănânce, se îmbracă singură, etc. 

Un stupid maî cu semă când boia este mai veche, cum este în caşul 
de faţă, are turburărî în circulaţiune, cari sunt imposibile de simulat. 
El are extremităţile reci şi cyanozate pulsul său este lent, buzele violete 
ochii stinşi: Lina are temperatura mâinilor normală şi o colore ordinară, 
buzele ,sale sunt roze, ochii vii, pulsul normal. 

In stupore maî cu semă când este puţin maî veche bolnavii nu mă¬ 
nâncă, trebue 'să-i hrănescî cu sondă sunt «sitiophobi.» Lina mănâncă 
regulat, dejecţiunile sunt bune. Adesea stupiZi au sialoree, saliva lor se 
scurge necontenit, vestimintele lor sunt inhibate. La Lina secreţi unea 
săli vei este normală. Daca presentăm Linei o bucăţică de lemn sau piatră 
ea o bagă în gură, lucru ce un stupid nu ar face nici o dată 
Tote aceste consicleraţiunî ne probeză că acestă femee nu este în 
realitate în stupore. 


V. 

In timpul şederi, Linei în institututul domnului profesor Sutzu ea a 
fost observată atât de d Sutzu cât şi do d. doctor Thomescu, şi pentru 
maî mult sprijin al părerilor mele ţin se spun ca amîndoî le împăr¬ 
tăşesc. 

Domnul profesor Sutzu, a cărui competinţă în maladii mintale face 
o autoritate îmi rezumă ast-fel starea femeei Lina Ştefan: 

«Lina Ştefan presintă o stare de depresiune în care operaţiunile 
principale ale inteligenţei par a fi cu totul suspendate, percepţiunea, 
ideaţiunea, limbagiul. 

Ea are aparenţa unei persone străine cu totul impresiunilor externe 
incapabilă de a elabora idei, în neputinţă de a-şî exprima voinţa saii 
dorinţa. 

D'oue stări patologice presintă aceste caractere. Demenţa şi melan- 

colia cu stupore. Lina Ştefan este ore isbită de vre-una din aceste ma¬ 
ladii ? 

Demenţa este o maladie organică a cerebruluî datorită unei leziuni 
speciale a arterelor cerebrale şi o alteraţiuneî consecutivă a celulelor 
corticale, revelabilă prin simptome intelectuale dar şi prin semne fisice 
precum modificarea pulsului, prin dilatarea vaselor regiune! tempo 
rale prin presenţa arcului senil, prin alteraţiunea sunetelor cordului 
. apoi prin paralisiî locale cu deosebire a sfincterelor. Acesta maladie în 
fine reclamă pentru complecta e! desvoltare ast-fel cum se presentă la 
femeia Lina, un timp îndelungat de unul sau do! an!. 

Antecedentele aceste! femeî, pe de o parte, adică faptele comise de 
ea sunt abea 6 luni, gradul de inteligenţă manifestate de ea înainte şi 
după procesul care a condus’o la condamnare, pe de altă parte lipsa 
simptomelor arătate sus, ne fac se depărtăm idea unei demenţe atero- 
matoase sau vesanica. 

Este ea atinsă de melancolie cu stupore ? Acestă maladie p6te isbucni 
dinţr’o cli în alta în urma unor emoţiunî morale şi fără a fi tot-d’auna 
precedată de o stare de melancolie simpla sau anxiosă. 

Aboliţiunea sintheseî operaţiunilor cerebrale, pareza funcţiunilor or¬ 
ganice, neputinţa de a se nutri singură, mutismul absolut, lipsa de ini¬ 
ţiativă în mişcări, sunt simptomele principale ale stupore! pe lângă un 
delir intern forte intens. 

Femeia Lina Ştefan presentă unele din aceste simptome. Ba pare că¬ 
zută în prostraţiune şi nu răspunde întrebărilor ce i-se adreseză şi n’am fi 
departe a crede că ea este isbită de stupore melancolică dacă, o obser- 
vaţiune ma! de aprope nu ne-ar fi arătat 6re-cari particularităţi: Ex- 
presiunea ochilo'r de şi este posomorită şi căutătura întorsă în jos sau 
oblică, totuşi ea nu este nici apatică nicî lipsită de fire caro vivacitate. 
La ora mâncare! se scolâ din locul eî, se apropie de masă şi şade să 
mănânce. Ea este curată din punctul de vedere al trebuinţelor naturale. 
Ea exprimă în termeni clar! o voinţă şi o cugetare, căci de multe or! 
a cerut de lâ infirmieră fie ola de nopte fie scurteica eî. . . . Modul 
cî de a umbla precum şi mişcările ce tace cu mâinile când se scie ob¬ 
servată nu sunt nici ale ataxieî, ale atetozeî, ale scleroze! sau a vre-une! 
maladii cerebrale sau spinale Ele sunt neregulate, contra-făcute şi vo¬ 
luntare. 

In resumat observaţiunile făcute până acum asupra aceste! femei con¬ 
duc a conchide că ea simuleză fără însă a depărta cu totul din spiritul 
nostru că persistenţa şi cronicitatea aceste! stări de simulaţie încă cât¬ 
va timp ar pute aduce debilitatea mintală şi dementa sau o manie sen- 
sorială halucinatorie. 

ConclusiunT. 

Din cele ce- preced, sub-semnatul conchide că femeea Lina Ştefan si- 
muleză nebunia. 

Ea ’şi închipuesce pote-că face pe idiota ; în realitate simuleză stupărea. 

Ea are o putere de voinţă remarcabilă, de doă luni ea nu şi a schim¬ 
bat linia de conduită şi încăpăţînarea ce ’şî impune trebue să-î fie forte 
penibilă. Lina este o femee de o energie extra-ordinară. Caşurile de si- 
mulaţie prelungită a nebuniei nu sunt rare în sciinţă, sunt indivizi cari 
au simulat nebuniă în timp de maî mulţi anî. 

Se pretinde că o simulaţie prelungită pote produce o nebunie ade¬ 
vărată. Acesta s’a observat însă forte rar. Trebue dar să ţinem compt 
că aceste, caşuri au fost bine stabilite şi nu ar fi imposibil că Lina per¬ 
sistând în determinarea sa să devie în realitate nebună, cea ce e puţin 
probabil. Ea are destulă putere de voinţă pentru a resista la orî-ce itifâ.Df 
jloce şi continuă să joce rolul ce şi-a luat. /$■ 

(ss) Dl*. Minovici 


In ţliua de 28Marte a fost înfăţişarea recursului seu la Curtea de Apel*' 
din Bucuresci, Secţia I. Lina condusă de santinelă avea în faţa Curţeî 
o atitudune cuviinciosă şi indiferentă ca şi maî înainte. Interogată de d. 
Preşedinte asupra faptelor ce i se impută ea articuleză câte va cuvinte 
in coerente. Curtea ţinend compt de resultatul raportului nostru, con¬ 
firmă sentinţa Tribunalului Buzău prin care o condamnă la trei anî 
închisore plus 4.000 leî despăgubiri. 

In momentul pronunţăreî sentinţei, Lina se deşteptă din mutismul şi 
stuporea în care se aruncase de 4 luni şi se decide de a vorbi, adre¬ 
sând d-luî Preşedinte, d-luî Procuror şi Medicului Legist cu o voce sonoră 
expresiunile cele maî triviale posibile. 

Condusă din Bucuresci le Penitenciarul Plătărescî nu a mai mani¬ 
festat nici o turburare şi întrebată asupra mobilului acestei simula- 
ţiuni ne-a răspuns că voia a scăpa de închisore pentru a-şi continua 
meseria. 

Trei luni după încarcerarea ei la Plătărescî a murit de o pneumonie. 
Maî înainte însă de amuri a declarat celor ce o înconjura că la Giurgiu 
are una mie leî ascunşi într’o iconă şi maî multe sute la piciorul unui 
pat. La perchisiţia făcută s’au constatat adevărate mărturisirile sale. 
















